Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 345

(60) A csoportmentesítési rendelet 5. cikkének b) pontja tartalmazza a csoportmentesítés alóli második kivételt a megállapodás hatályának a megszûnése utáni versenytilalmi kötelezettségre vonatkozóan. Az ilyen kötelezettségekre rendszerint nem vonatkozik a csoportmentesítési rendelet, hacsak a kötelezettség nem elengedhetetlenül szükséges a szállító által a vevõ részére átadott know-how védelme érdekében, illetve, ha arra a telephelyre vagy területre korlátozódik, amelyet a vevõ a szerzõdés idõtartama alatt üzemeltetett, illetve, ha legfeljebb egyéves idõszakra terjed ki. A csoportmentesítési rendelet 1. cikke f) pontjának meghatározása szerint az a feltétel, hogy a know-how „lényegi” legyen, azt jelenti, hogy „a know-how olyan információt tartalmazzon, amely nélkülözhetetlen a vevõ számára a szerzõdés szerinti áruk vagy szolgáltatások használatához, értékesítéséhez vagy viszonteladásához.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes